# Xeración dun libro de IVE
# Instrucións de uso
Seleccione o tipo de facturas coas que desexa crear o libro de IVE: facturas emitidas, facturas recibidas, ou ambas as dúas. Estableza ademais o intervalo temporal dentro do que está a data de emisión das facturas. Prema en "Busca". A continuación, aparecerán todas as facturas que verifican as condicións anteriormente impostas. Posteriormente, se o resultado da busca é positivo, prema en "Xerar libro de IVE". Aparecerá unha ventá na que poderá seleccionar o nome do arquivo (en formato PDF) que conterá o libro de IVE, así como a súa localización.
# Resultado da busca
Despois de establecer o criterio de busca e premer en "Busca", aparecerán na táboa todas as facturas que cumpren o devandito criterio e que presentan como imposto repercutido o imposto sobre o valor engadido (IVE). Por cada factura aparecerán todos os conceptos que sexan gravados con este tipo de imposto, quedando reflectido ademais o tipo impositivo correspondente. Tamén se recollerá o imposto por recarga de equivalencia (RE), no caso de que exista. Finalmente, e a xeito de resumo do Libro de IVE, mostrarase a Base impoñible total para o conxunto de todas as facturas recollidas, así como os Impostos derivados de aplicar o IVE e o RE (se existise) e o Importe total (suma das anteriores cantidades).