# Cerca avançada de factures emmagatzemades
# Instruccions d'ús
Si voleu obtenir una llista completa amb totes les factures emmagatzemades a l'aplicació fins ara, premeu "Cerca". De manera opcional, podeu afinar la cerca utilitzant el "Filtre o Criteri de cerca". Si voleu fer una nova cerca, premeu "Netejar filtre" i introduïu els nous paràmetres de cerca. Finalment, premeu "Cerca".
# Paràmetres de cerca.
Cerca per dades de la factura. Podeu delimitar la cerca introduint-hi un rang de valors per a l'import, la data d'emissió o per al període de facturació. També podeu introduir-hi directament el número o l'estat de la factura que esteu cercant. Tingueu en compte que si feu una cerca per concepte, el sistema distingeix entre majúscules i minúscules. Cerca per dades de l'emissor. Podeu afinar la cerca si hi introduïu alguna dada de l'emissor. Per exemple, si és una persona física, n'hi hauria prou amb introduir-hi les primeres lletres del nom o les primeres xifres del DNI, no seria necessari introduir-hi totes les dades detalladament. Cerca per dades del receptor. La informació facilitada en el punt anterior és aplicable en cas de fer una cerca per dades del receptor.
# Resultat de la cerca.
Si a l'aplicació no hi ha cap factura amb les característiques imposades al "Criteri de cerca", apareixerà un missatge informatiu a la part inferior de la finestra. Al contrari, si hi ha una o diverses factures que compleixin els requisits imposats a la cerca, apareixeran llistades a la taula corresponent. Si voleu obtenir més informació de qualsevol de les factures obtingudes, feu-hi doble clic: tot seguit apareixerà una nova finestra amb una recopilació de tota la informació referent a la factura seleccionada.