# Generació d'un llibre d'IVA
# Instruccions d'ús
Seleccioneu el tipus de factures amb les quals desitgeu crear el llibre d'IVA: factures emeses, factures rebudes, o ambdues. Establiu a més l'interval temporal dins del qual es troba la data d'emissió de les factures. Premeu "Cerca". A continuació apareixeran totes les factures que verifiquen les condicions anteriorment imposades. Posteriorment, si el resultat de la cerca és positiu, premeu "Generar llibre d'IVA". Apareixerà una finestra en la qual podreu seleccionar el nom de l'arxiu (en format PDF) que contindrà el llibre d'IVA i la seva localització.
# Resultat de la cerca
Després d'establir el criteri de cerca i prémer "Cerca", a la taula apareixeran totes les factures que compleixen el criteri esmentat i que presenten com a impost repercutit l'impost sobre el valor afegit (IVA). Per cada factura apareixeran tots aquells conceptes que siguin gravats amb aquest tipus d'impost i s'hi reflectirà a més el tipus impositiu corresponent. També es recollirà l'impost per recàrrec d'equivalència (RE), en el cas que n'hi hagi. Finalment, i a tall de resum del llibre d'IVA, es mostrarà la base imposable total per al conjunt de totes les factures recollides, i també els impostos derivats d'aplicar l'IVA i el RE (si n'hi hagués) i l'import total (suma de les quantitats anteriors).