# Importació / Exportació de la base de dades
# Instruccions d'ús
Aquesta finestra està destinada a la importació d'una base de dades externa (amb extensió .fedb) a l'interior de l'aplicació i/o a l'exportació de la base de dades pròpia (que emmagatzema totes les factures i els esborranys) a un fitxer per a la seva posterior importació des d'una altra aplicació de facturació electrònica.
Importar una base de dades. Introduïu la ruta on es localitza la base de dades a importar i el nom del fitxer que la representa. Per a això us pot ajudar el botó "Examinar". Recordeu que només poden importar-se fitxers amb extensió .fedb. A continuació premeu "Importar": apareixerà una finestra emergent amb un missatge d'advertència sobre la pèrdua de tota la informació emmagatzemada fins a aquell precís moment a l'aplicació. Si ho desitgeu, podeu seleccionar l'opció "Guardar esborranys en importar": d'aquesta manera, tots els esborranys emmagatzemats a l'aplicació abans de fer la importació continuaran sent-hi després d'importar la nova base de dades. Finalment, apareixerà un missatge informatiu sobre l'èxit o el fracàs de la importació. Si té lloc el primer cas, tindreu a la vostra disposició tota la informació (factures, esborranys, documents adjunts i arxius de configuració) continguda en la nova base de dades. Si, al contrari, falla el procés d'importació, continuareu conservant tota informació emmagatzemada a l'antiga base de dades. Exportar una base de dades. Introduïu la ruta on desitgeu localitzar l'arxiu de la base de dades a exportar i el nom que li voleu assignar a l'arxiu esmentat. Per a això us pot ajudar el botó "Examinar". Recordeu que l'arxiu tindrà l'extensió .fedb, i que el procés d'exportació no comporta cap modificació en l'actual base de dades de l'aplicació ni cap pèrdua d'informació. A continuació premeu "Exportar": apareixerà un missatge informatiu sobre l'èxit o el fracàs de l'exportació. Si el procés té lloc satisfactòriament, trobareu un arxiu (.fedb) en la ruta seleccionada que posteriorment podrà ser importat des d'una altra aplicació de facturació electrònica.