# Xeración dun histórico
# Instrucións de uso
Ao abrir a ventá "Histórico", aparecerá directamente unha listaxe coas últimas 50 (*) accións realizadas nesta aplicación. Na devandita lista mostraranse as operacións levadas a cabo polo usuario, así como a data (día e hora) en que se realizaron e as facturas asociadas a esas operacións (se as houbese). Opcionalmente, pode perfeccionar a xeración do Histórico empregando os parámetros definidos na sección "Criterio de busca". Pode establecer o tipo de factura que se vai buscar segundo o seu estado (borrador, emitida, recibida, etc.) ou, directamente, buscar unha factura en concreto introducindo o seu número identificador e premendo en "Filtrar". Do mesmo modo, pode xerar un histórico en función dunha determinada operación ou para un determinado período temporal. Ademais, na sección "Estatísticas", móstrase un reconto do número total de facturas en función do seu estado, así como o cómputo final das facturas almacenadas na aplicación ata ese momento.
(*) O número de operacións que se van mostrar é un parámetro que pode ser configurado polo usuario. Por defecto, o valor preestablecido é 50 operacións.