# Importación dunha factura externa con formato "facturae"
# Instrucións de uso
Seleccione a ruta onde está a factura que se vai recibir ou importar. Para iso pode axudarse do botón "Examinar". Teña en conta que só poden importarse ficheiros con extensión XML ou XSIG. A continuación, prema en "Recibir". Tras uns instantes, mostrarase o resultado da importación. Se a factura que se vai importar supera as tres validacións (de esquema, de sinatura e contable), a recepción realizarase satisfactoriamente e os datos da factura serán introducidos na base de datos da aplicación. Se non, o proceso de recepción interromperase e a factura non será importada.
# Datos da factura recibida
É posible consultar os seguintes campos da factura: Versión do formato facturae, Versión da política de sinatura, Emisor, CIF / NIF do emisor, Receptor, CIF / NIF do receptor, Concepto, Importe e Data de emisión.
# Factura convencional
Se desexa incluír no sistema unha factura convencional (en papel), pode facelo premendo en "Factura convencional". A continuación, abrirase a ventá de xeración de facturas; a versión do formato facturae (3.0 ou 3.1) dependerá da opción escollida na ventá principal da aplicación.