# Busca avanzada de facturas almacenadas
# Instrucións de uso
Se quere obter unha listaxe completa con todas as facturas almacenadas ata o momento na aplicación, prema en "Busca". Opcionalmente, pode perfeccionar a busca facendo uso do "Filtro ou Criterio de busca". Se quere realizar unha nova busca, prema en "Limpar filtro" e introduza os novos parámetros de busca. Finalmente, prema en "Busca".
# Parámetros de busca.
Busca por datos da factura. Pode limitar a busca introducindo un intervalo de valores para o importe, a data de emisión ou para o período de facturación. Tamén pode introducir directamente o número ou o estado da factura que estea a buscar. Teña en conta que se realiza unha busca polo concepto, o sistema distingue entre maiúsculas e minúsculas. Busca por datos do emisor. Pode perfeccionar a busca se introduce algún dato do emisor. Se é unha persoa física, por exemplo, abondaría con introducir as primeiras letras do seu nome ou as primeiras cifras do seu DNI; non sería necesario introducir todos os datos detalladamente. Busca por datos do receptor. Todo o exposto no punto anterior é aplicable cando se trata dunha busca por datos do receptor.
# Resultado da busca.
Se na aplicación non existe ningunha factura coas características indicadas no "Criterio de busca", aparecerá unha mensaxe informativa na parte inferior da ventá. Pola contra, se existen unha ou varias facturas que cumpran os requisitos impostos na busca, aparecerán listadas na táboa correspondente. Se quere obter máis información dunha das facturas obtidas, faga dobre clic sobre ela: deseguido aparecerá unha nova ventá cunha recompilación de toda a información referente á factura seleccionada.