# Generació d'un històric
# Instruccions d'ús
En obrir la finestra "Històric", apareixerà directament una llista amb les últimes 50 (*) accions efectuades en aquesta aplicació. En la llista esmentada es mostraran les operacions dutes a terme per l'usuari, i també la data (dia i hora) en la qual es van fer i les factures associades a aquestes operacions (si n'hi hagués). Opcionalment, podeu afinar la generació de l'històric emprant els paràmetres definits a la secció "Criteri de cerca". Podeu establir el tipus de factura a buscar segons el seu estat (esborrany, emesa, rebuda, etc.) o directament buscar una factura en concret introduint el seu número identificador i prement "Filtrar". De la mateixa manera, podeu generar un històric en funció d'una determinada operació o per a un determinat període temporal. A més, a la secció "Estadístiques" es mostra un recompte del nombre total de factures en funció del seu estat, i també el còmput final de les factures emmagatzemades en l'aplicació fins a aquell moment.
(*) El nombre d'operacions a mostrar és un paràmetre configurable per l'usuari. Per defecte, el valor preestablert és de 50 operacions.