# Generació d'una línia de detall de la factura
# Instruccions d'ús
Aquesta finestra està destinada a la generació d'una línia de detall (o concepte) de la factura. Per a això es mostren una sèrie de camps, alguns dels quals l'usuari ha d'emplenar obligatòriament (marcats amb un asterisc: *) i d'altres no editables (amb un fons de color blau) que són merament informatius. A continuació es descriuen detalladament com s'han d'omplir els diferents camps:
A la secció "General" heu de donar d'alta el concepte a facturar o elegir entre algun dels que ja hi ha a l'aplicació, si es van introduir prèviament. En el primer cas, heu d'introduir en el camp "Descripció-id" una descripció del concepte a facturar que sigui com més representativa millor. A més, heu d'establir la quantitat (posant una cura especial en les unitats escollides) i l'import unitari (en euros). Podreu comprovar que el camp "Import total" (no editable) s'omple automàticament: serà el resultat de multiplicar els valors introduïts en els camps "Quantitat" i "Import unitari". Opcionalment, podeu introduir descomptes o càrrecs sobre l'import total emprant els botons "Afegir" i "Eliminar": apareixerà una finestra emergent on podreu introduir l'import del descompte (o del càrrec) i també una descripció del motiu de la seva aplicació. Una vegada introduïts, podreu observar que el valor del camp "Import brut" és el resultat de sumar els càrrecs i restar els descomptes al camp "Import total". Finalment, si ho desitgeu podeu introduir informació addicional sobre el concepte facturat. Hi ha dues opcions: Introduir un text explicatiu en el camp "Informació addicional". Introduir un fragment d'xml en el camp "Extensió" (Aquest procediment s'explica posteriorment amb més deteniment a l'apartat "Introducció d'extensions"). Es poden definir nous tags (unitats lògiques d'informació) no definits en l'esquema de factura emprat, la qual cosa us permet estendre l'esquema de factura segons les vostres necessitats. En el segon cas, desplegueu la pestanya situada a "Descripció-id" i trieu el concepte que desitgeu introduir. Tot seguit, tota la informació referent a aquest concepte es carregarà a la finestra de l'aplicació. L'únic camp obligatori que quedarà buit esperant que l'usuari l'empleni serà "Quantitat". Una vegada s'hagi emplenat aquest camp, si ho desitgeu, podeu modificar alguna de les dades del concepte o introduir-hi nova informació. A la secció "Impostos" es pot establir l'impost (o els impostos) i el seu corresponent tipus impositiu (o percentatge) amb què el concepte està gravat. Per a això empri els botons "Afegir" i "Eliminar" situats al lateral dret a aquest efecte. A la secció "Altres dades" podeu introduir diversa informació com referències de contracte, referències de comanda o el codi d'albarans
Una vegada emplenats tots els camps obligatoris, hi ha dues possibilitats:
Prémer el botó "Acceptar": Tornarà a la pantalla general de generació de factures i el concepte introduït quedarà registrat a la taula corresponent. Prémer el botó "Cancel·lar": Tornarà a la pantalla general de generació de factures i es perdrà tota la informació introduïda a la finestra esmentada.
# Introducció d'extensions.
El bloc "Extensió" requereix un coneixement bàsic de l'estructura interna d'un fitxer XML. El format esmentat es compon d'etiquetes que obren i tanquen blocs d'informació esquemàticament. L'especificació de factura electrònica defineix les etiquetes que poden aparèixer en els fitxers XML generats. Per agregar noves etiquetes, en primer lloc heu d'indicar a la finestra de "Configuració" el descriptor d'esquema (fitxer XSD) a estendre i l'espai de noms de les etiquetes que s'ha d'afegir. Després introduïu el bloc d'informació que voleu inserir a la factura. Podeu fer-ho de dues maneres: Directament en el camp "Extensió". Prement al botó "Ampliar": s'obrirà una finestra emergent on podreu inserir el bloc d'informació. Posteriorment, premeu "Verificar" per comprovar si la informació introduïda compleix l'esquema definit pel fitxer XSD seleccionat a "Configuració". Si el resultat és positiu, apareixerà un missatge d'èxit i l'esmentada porció de codi passarà a formar part de la factura. Si, al contrari, el resultat és negatiu, es mostrarà un missatge d'advertència (podeu prémer "Ampliar" per obtenir més detalls sobre l'error que s'ha produït) i la informació no s'introduirà a la factura.